section_heading: Osnove
paragraph_text: Magalia je najniža vrsta kuće, drvena koliba. Kada se prvi građani usele, potreban im je posao (novac), voda, hrana (meso i brašno) i građevinski materijal za održavanje kuća. Kako bi im to osigurao, igrač mora izgraditi bunare, farme za uzgoj svinja i pšenice, te kolibe za drvosječe. Tu građani zarađuju novac i zadovoljavaju svoje potrebe. Valuta su dinari (denarii), a resursi: brašno, meso i drvena građa. Kada im sve to osigura, građani počinju osjećati potrebu za religijom. Kućanstva koja su presiromašna za svoj stalež igrač može novčano pomoći, a ona koja su prebogata protjerati iz grada i zaplijeniti im imovinu. Siromašne obitelji će se odati u kriminal, a kuće iz kojih su stanovnicu protjerani ostat će prazne neko vrijeme.